laion/Wikipedia-Exotic huggingface dataset:
ז'ולי מריאל

ז'ולי מריאל אי מונדט (בקטלאנית: Juli Marial i Mundet, נולד ב-1884 בברצלונה שבספרד, נפטר ב-21 במאי 1963 בברצלונה) היה כדורגלן קטלאני ששיחק בברצלונה בין 1903 ל-1908. בין 1906 ל-1908 היה במקביל נשיא המועדון. מריאל נולד וגדל בברצלונה למשפחה אמידה. אביו, ז'ולי מריאל אי טיי היה ארכיטקט ופוליטיקאי, וגם אחיו, מלסיור מריאל, היה פוליטיקאי. בצעירותו החל לעבוד כקבלן בניין, באופן דומה לאביו. ב-1901, עם הקמתו של מועדון הכדורגל אייריש בעיר, הצטרף לקבוצה, שם שיחק כשוער. הוא גם היה נשיא המועדון באופן מעשי מימיו הראשונים, וככזה השתתף בהקמת התאחדות הכדורגל הקטלאנית. הוא היה באייריש עד פירוקו ב-1903. לאחר מכן הצטרף לברצלונה. בתחילה שיחק כשוער ולאחר מכן כקשר. מריאל שיחק 5 שנים בברצלונה, עד 1908, ותארו היחיד עם ברצלונה, ולמעשה הישג השיא הקבוצתי שלו, הוא אליפות קטלוניה, בה זכו ב-1905. ב-1 באוקטובר 1906, בעודו שחקן פעיל במועדון, נבחר מריאל בישיבת חברי המועדון לתפקיד נשיא המועדון. ב-6 בנובמבר 1907 נבחר לשמש בתפקיד לקדנציה שנייה, שנמשכה עד ה-11 בנובמבר 1908. בתקופה זו היה המועדון במשבר, הן מבחינה מקצועית-ספורטיבית והן מבחינה חברתית. מספר חברי המועדון צנח לכדי 38. הקבוצה התקשתה להציג יכולת טובה במשחקיה, בייחוד בשל עזיבה של מספר שחקני מפתח כגון ז'ואן גאמפר, ארתור ויטי, ליואיס ד'אוסו וסטנלי האריס, שכולם היו מעמודי התווך עוד מימיו הראשונים בראשית המאה ה-20. למרות הקשיים עמם התמודדה הקבוצה במהלך כהונתו של מריאל צורפו שחקנים כגון מנואל אמצ'סורה, פאקו ברו וצ'ארלס וולאס, שהיו משחקניה המובילים עת זכתה לראשונה בתולדותיה בגביע הספרדי ב-1910. המועדון התעמת מספר פעמים עם התאחדות הכדורגל, בראשה עמד איזידרה ליורט, שהואשם בכך שהעדיף את מועדון הכדורגל X וסייע לו לזכות באליפות קטלוניה שנתיים ברציפות. ב-11 באוקטובר 1908 קיבל על עצמו מריאל גם את תפקיד נשיא התאחדות הכדורגל במקומו של ליורט, שעזב בשל הביקורת התקשורתית, אך הוא נשאר בתפקיד זמן קצר והוא סיים אותו עוד לפני סוף השנה. בנוסף לכדורגל, עסק מריאל גם בענפי ספורט אחרים. הוא היה אחד ממייסדיו של מועדון השחייה ברצלונה ב-1907, היה בחבר המנהלים בתור רואה חשבון, וכן היה חבר באיגוד הספורט הבסקי (Real Sociedad de Sport Vasco), שם שיחק כדוריד. יתר על כן, היה חבר במועדון המכוניות של קטלוניה (RACC) ובעלים של מכונית היספאנו-סוויסה. הוא השתתף במספר מרוצים שארגן המועדון. ברצלונה אליפות קטלוניה: 1905 ז'ולי מריאל במדור הנשיאים של מועדון הכדורגל ברצלונה Necrologicas,‏ La Vanguardia,‏ 22.5.1963 Siluetas. Primer bando del «Irish Football Club,‏ Los Deportes,‏ עמ' 465, 3.8.1902 Foot-ball,‏ Los Deportes,‏ עמ' 680, 6.10.1906 Federación Catalana,‏ מונדו דפורטיבו,‏ 31.12.1908 Sport Vasco,‏ La Vanguardia,‏ 23.11.1914
שני העצים (שיר)

שני העצים (באנגלית: The Two Trees) הוא שיר שחיבר המשורר האירי ויליאם בטלר ייטס ב-1887. ייטס פרסם את השיר באוספי השירים "הרוזנת קת'לין ושירים ואגדות שונים" (The Countess Kathleen and Various Legends and Lyrics, 1892) ו"השושן" (The Rose, 1893). ייטס כתב את השיר, אחד מני רבים בתקופה זו אשר נכללו במסגרת אוסף השירים "השושן", עבור אהובתו באותם ימים, הפעילה הלאומנית האירית מוד גון. ייטס נפגש איתה לראשונה ב-1889, תוך שהוא מתוודע לאישה בת 23, יפה וגבוהה, שחקנית ופעילה מסורה למען מאבק הלאום האירי לעצמאותו מהבריטים. ייטס העריץ כמעט באופן אובססיבי את יופייה ואופן דיבורה של מוד ובמשך שלושה עשורים כמעט היא הייתה מושא לחיזוריו הבלתי פוסקים. לבסוף, ב-1917, כשהוא כמעט בן 52, לאחר שנואש מחיזוריו אחריה (ולאחר אכזבה נוספת שנחל עקב סירובה של בתה, איזולט להצעתו להינשא לה), הוא נשא לאישה את ג'ורג' הייד-ליס. בבית הראשון, המשורר מבקש מאהובתו להבחין בעץ החיים אשר צומח בלבה. זהו עץ פורה, עלוותי ונושא פירות אשר יוצר הן יופי ותואם בנשמת הפרט וביקום. בית שני מעלה באוב את רוחו של עץ אחר, עץ הדעת על דימוייו של עולם החומר. זהו עץ חורפי, שבור ועקר. הדימוי אשר עולה במוח הוא לא דימוי של נצחיות הנשמה כי אם של ניוון הגוף. כמו העצים אשר נמצאים בתקופת השלכת, הגוף חייב להיהרס. המחשבה המופשטת, המתקשרת לרוחות הרעות (שדים) ו'העורב', ציפור המוות, יאיצו את זמן ההזדקנות ויקרבו את הגוף לחשכת הליל. ההקשר הישיר של השיר הוא התסכול שחש ייטס עקב מסירותה של מוד גון לפוליטיקה מאשר לאהבה. אולם, הדימוי של העצים מעביר את השיר למימד יותר רוחני. באופן בסיסי, אין שום אפשרות איזה משני העצים לבחור. זאת מפני ש'שני העצים' הם למעשה אחד והם מהווים את התמונה ההפוכה אחד של השני. הנשמה בחיים אלה איננה יכולה לברוח מכליאתה בתוך הגוף, שהוא למעשה טרף לשדי הזמן ו'עורבי הנפש חסרת המרגוע'. מבנה השיר משקף את תוכנו בכל בית, שניהם מכילים עשרים שורות, המספקות את הצד ההפוך של האחר. כאשר, הגוף נתפס כהשתקפות במראה של הנשמה העצמותית והחיה. כל מאפיין של יופייה של הנשמה מוצא את ההפכי לו בכיעור הגוף. ויליאם בטלר ייטס Loreena McKennitt - The Two Trees
ניב הדר

ניב הדר הוא חוקר אוטודידקט, מחבר ספרים ומרצה, בנושא חשיפת שרלטנים העוסקים בפאראפסיכולוגיה, חקר המוח וחידושים טכנולוגיים. במהלך שנת 2000 הוציא הרב שלמה אבינר ספר בנושא בשם "בין אור לחושך" שבו היה שותף הדר[דרוש מקור]. פעילותם המשותפת החלה בסוף שנות ה-90 כאשר הרב אבינר והדר ארגנו חרם חברתי על מקובלים שקריים[דרוש מקור]. הדר למד בישיבת "אורות הנגב" בבית הגדי. משנת 2000 פועל הדר נגד אנשים הטוענים שיש להם כוחות על טבעיים. הוא מרבה להרצות בנושא ברחבי ישראל ובשנת 2002 הוציא את הספר "לחשוף את הבלתי נודע", בו הוא טוען שהטוענים לכוחות על טבעיים הם שרלטנים. כן הוציא הדר סרטים: "סוד הקסמים" 1-2, בהוצאת "גרינטק מדיה" (2005), "סודות הטלפתיה" בהוצאת "גל-פז" (2006) ו"כיפוף מתכות" בהוצאת "גרינטק מדיה" (2008), בהם הוא מלמד את הסודות המקצועיים של קוסמים, ומטיף נגד אמונה בכוחות על טבעיים. בנוסף, מרצה הדר בנושאי נוירופידבק, ביופידבק וחקר המוח ומלמד מה שהוא מכנה: "דרכים פשוטות וקלות להגברת האינטליגנציה ובפיתוח חושים חדשים". בשנת 2014 הוציא את ספרו "בחזרה לעתיד", בו הוא טוען שהתיאורים הרבים, המופיעים בדברי הנביאים, במדרשים ובתלמוד, הנראים לכאורה כאגדות וכגוזמאות, מאוששים בידי ההתפתחות הטכנולוגית והמדעית החדישה. אתר האינטרנט הרשמי של ניב הדר
אלכסנדר ואן דר בלן

אלכסנדר ואן דר בלן (בגרמנית: Alexander Van der Bellen; נולד ב-18 בינואר 1944) הוא פוליטיקאי וכלכלן אוסטרי, נשיא אוסטריה. ואן דר בלן הוא פרופסור בדימוס לכלכלה באוניברסיטת וינה. בעודו חבר מפלגת הירוקים, שימש כחבר המועצה הלאומית מ-1994 עד 2012 והיה יו"ר המועדון הפרלמנטרי והדובר הפדרלי של מפלגתו מ-1997 עד 2008. ב-2016 התמודד על תפקיד נשיא אוסטריה בתמיכת מפלגת הירוקים. סיים במקום השני מתוך שישה בסיבוב הראשון. בסיבוב השני ניצח בפער מזערי את נורברט הופר, מועמד מפלגת החירות. בעקבות עתירה של מפלגת החירות למערכת המשפט הנוגעת לאי-סדרים בבחירות בוטלו תוצאותיהן, וואן דר בלן לא נכנס לתפקידו, ונקבע סיבוב שני חוזר. ואן דר בלן ניצח בבחירות החוזרות שנערכו בדצמבר בהפרש גדול והיה לנשיא אוסטריה הנבחר. ב-9 באוקטובר 2022, ניצח בבחירות ולפיכך זכה בכהונה שנייה. ואן דר בלן הוא נצר למשפחת האצולה ההולנדית-רוסית ואן דר בלן, שהשתקעה באימפריה הרוסית בשלהי המאה ה-18. המשפחה לקחה חלק בפוליטיקה הליברלית של ממשלת המעבר הרוסית, וברחה לאסטוניה בשנת 1919 בעקבות הישגי הצבא האדום במלחמת האזרחים הרוסית. ב-1940, עם התקדמות ברית המועצות במלחמת העולם השנייה ברחה המשפחה שנית למחנה פליטים בגרמניה, ולבסוף עברה להשתכן בווינה, שם נולד אלכסנדר. לאחר סיום המלחמה נותרו בני המשפחה (ובהם אלכסנדר) חסרי אזרחות, ונשארו במעמד של פליטים באוסטריה. רק בגיל 14, בשנת 1958, קיבל אלכסנדר אזרחות אוסטרית במשותף עם הוריו. במהלך מערכת הבחירות הזכיר ואן דר בלן רבות את קורות משפחתו בהקשר של סוגיית הפליטים באירופה, וטען כי על המדינות לקלוט מבקשי מקלט הבורחים מאימת המלחמה ברחבי העולם. מדיה וקבצים בנושא אלכסנדר ואן דר בלן בוויקישיתוף אלכסנדר ואן דר בלן, ברשת החברתית פייסבוק אלכסנדר ואן דר בלן, ברשת החברתית אקס (טוויטר) אלכסנדר ואן דר בלן, ברשת החברתית אינסטגרם אלכסנדר ואן דר בלן, סרטונים בערוץ היוטיוב סוכנויות הידיעות, אירופה נרגעה: איש הימין הקיצוני לא נבחר לנשיא אוסטריה, באתר ynet, 23 במאי 2016 סוכנויות הידיעות‏, בתום קרב צמוד: מועמד הימין הקיצוני הפסיד בבחירות לנשיאות אוסטריה, באתר וואלה, 23 במאי 2016 אוסטריה: בית המשפט העליון הורה על בחירות חוזרות לנשיאות, באתר וואלה, 1 ביולי 2016 דבר ראשון וAP, ‏הפסד למועמד הימין הקיצוני בבחירות לנשיאות באוסטריה, באתר דבר העובדים בארץ ישראל, 5 בדצמבר 2016 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שניאור

שְׁנֵיאוֹר הוא שם פרטי ושם משפחה יהודי-אירופאי. מקורו במילה הספרדית סניור (Señor) והגיע לארצות אשכנז דרך התפוצה היהודית-הספרדית במזרח אירופה. לדיעה אחרת משמעותו שני אור. האם התכוונתם ל... רבי שניאור זלמן מלאדי – אבי משפחת שניארסון שעל שמו נקרא שם משפחת שניאורסון אברהם שניאור – כדורסלן ישראלי זלמן שניאור – משורר וסופר ביידיש ובעברית יצחק שניאור – כדורגלן ומאמן כדורגל ישראלי דוד שניאור – צייר, מעצב במה וגרפיקאי שניאורסון אישים ששמם הפרטי הוא שניאור ד"ר רוז לרר כהן, ספרדים בארצות הבלטיות - עובדה או בדיה (עמ' 34), ב"שרשרת הדורות", כרך כ"ד מספר 2, העמותה הישראלית לחקר שורשי משפחה, ‏יולי 2010
פרארי (פירושונים)

פרארי (Ferrari) הוא שם משפחה שמקורו באיטלקית ומשמעותו נפח. האם התכוונתם ל... פרארי – חברה איטלקית לייצור מכוניות ספורט פרארי (קבוצת מרוצים) – קבוצת המרוצים של פרארי המתחרה באליפות הפורמולה 1 פרארי (סרט, 2023) – סרט ביוגרפי אמריקאי משנת 2023 על אודות מייסד חברת רכבי הספורט פרארי אישים: אנצו פרארי – מייסד פרארי ג'ובאני פרארי – כדורגלן איטלקי לודוביקו פרארי – מתמטיקאי איטלקי בן המאה ה-16 מיקלה פרארי – רופא איטלקי ניק פרארי (אנ') – שדרן רדיו בריטי רחלה פרארי – שחקנית יוגוסלבית יהודיה פררו (פירושונים) פררה (פירושונים)
מפלגת הירוקים

האם התכוונתם ל... ישראל מפלגת הירוקים (ישראל) – מפלגה ישראלית האיחוד האירופי מפלגת הירוקים האירופאית – ארגון אב של מפלגות ירוקים באירופה גרמניה מפלגת הירוקים (גרמניה) – מפלגה גרמנית אוסטריה מפלגת הירוקים (אוסטריה) – מפלגה אוסטרית אנגליה מפלגת הירוקים של אנגליה וויילס צפון אירלנד מפלגת הירוקים בצפון אירלנד סקוטלנד מפלגת הירוקים הסקוטית אוסטרליה מפלגת הירוקים האוסטרלית ארצות הברית מפלגת הירוקים בארצות הברית צרפת מפלגת הירוקים הצרפתית רוסיה מפלגת הירוקים (רוסיה) – מפלגה רוסית אנדורה הירוקים של אנדורה – מפלגה באנדורה ירוקים / מפלגה ירוקה
מונובקטם

מונובקטם היא אנטיביוטיקה מקבוצת הבטא לקטם, שבו טבעת הבטא לקטם אינה מחוברת לטבעות אחרות. תרופות מונובקטם הן פחות בשימוש, אולם ניתן לתת אותם לחולים המפתחים תגובה אנפילקטית לפניצילין. מונובקטם פעילה נגד חיידקים גראם שליליים בלבד והיא עמידה כנגד רוב החיידקים המייצרים את האנזים בטא לקטמז. המונובקטם היחיד המופץ מסחרית הוא התרופה אזטראונם. תופעות הלוואי שלו הן פגיעה קלה בתפקודי הכבד ופריחה על העור. מונובקטם נוספים הם טיגמונם, נוקרדיצין A, טבטוקסין. הערך "מונובקטם", באתר ויקירפואה הערך "מונובקטם", באתר "ויקיתרופות" מדיה וקבצים בנושא מונובקטם בוויקישיתוף ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מריה של

מריה של (בגרמנית: Maria Margarethe Anna Schell ;‏ 15 בינואר 1926 – 26 באפריל 2005) הייתה שחקנית קולנוע, טלוויזיה ותיאטרון אוסטרית-שווייצרית. היא נולדה בווינה לאב משורר שווייצרי ואם שחקנית שניהלה בית ספר למשחק, אחות מבוגרת לאחיה מקסימיליאן של. עם האנשלוס עברה המשפחה לציריך בשווייץ. היא החלה לככב בסרטים בשנת 1942, רובם בגרמנית אך הקריירה שלה לא נסקה. מעמדה ככוכבת בינלאומית התבסס לאחר הופעתה בסרט הצרפתי "ז'רווס" לפי ספר של אמיל זולא בבימויו של רנה קלמאן, בה גילמה דמות של כובסת אומללה המדוכאת על ידי בעלה האלכוהוליסט. על משחקה בסרט זה זכתה בפרס השחקנית הטובה ביותר בפסטיבל הסרטים של ונציה ב-1956. הסרט היה מועמד באותה שנה לפרס אוסקר לסרט הזר. בעקבות הצלחה זו זומנה להוליווד וכיכבה לצד גדולי השחקנים והבמאים. ב-1958 שיחקה בתפקיד ראשי בסרט "האחים קרמזוב", לצידו של יול ברינר ובבימויו של ריצ'רד ברוקס. ב-1959 שיחקה לצידו של גרי קופר בסרט "עץ התלייה". ב-1960 שיחקה לצידו של גלן פורד בסרט "סימארון" לפי ספרה של עדנה פרבר. ב-1957 שיחקה לצידו של מרצ'לו מסטרויאני בסרט "לילות לבנים", בבימויו של לוקינו ויסקונטי, לפי סיפור של דוסטויבסקי. בשנת 1969 הגיעה לישראל לצילומי הסרט "הפרובוקציה" (צר'). ב-1976 שיחקה בסרט "מסע הארורים". ב-1978 הופיעה בסרט "סופרמן". עם אחיה מקסימיליאן היא שיחקה רק בסרט אחד - "תיק אודסה" (1974). ב-1982 הופיעה בסרט "עוברת אורח בסן סוסי". של הופיעה גם בסדרות טלוויזיה כמו קוג'אק עם טלי סוואלס. היא שיחקה גם בהצגות "הרוצח המסכן" של פבל קוהוט ו"ביקור הגברת הזקנה" של פרידריך דירנמאט. בשנותיה האחרונות חלתה במחלה ניוונית של המוח. אחיה מקסימיליאן היה קשור אליה וב-2002 יצר את הסרט התיעודי "אחותי מריה" ששירטט את דיוקנה כאשה חולה המתרפקת על עברה. היא נפטרה בגיל 79 מדלקת ריאות. מדיה וקבצים בנושא מריה של בוויקישיתוף מריה של, במסד הנתונים הקולנועיים IMDb (באנגלית) מריה של, באתר AllMovie (באנגלית) מריה של, באתר Rotten Tomatoes (באנגלית) מריה של, במסד הנתונים הקולנועיים KinoPoisk (ברוסית) מריה של, באתר MusicBrainz (באנגלית) מריה של, באתר Discogs (באנגלית) מריה של, באתר "Find a Grave" (באנגלית) אורי קליין, מתה השחקנית האוסטרית מריה של, באתר הארץ, 1 במאי 2005 מריה אחותי, באתר "הבמה" הפרובוקציה של מאריה של, מעריב, 16 ביוני 1969 עזריה רפופורט, פרובוקציה קשה, מעריב, 6 ביולי 1970
HCCI

Homogeneous charge compression ignition ׁ(בראשי תיבות: HCCI) היא טכנולוגיה שמאפשרת תערובת אחידה בהצתת דחיסה ותהליך בעירה חדשני למנוע בעירה פנימית. בתהליך זה דלק ואוויר (בדרך כלל חמצן) נדחסים לנקודת ההצתה העצמית כמו צורות בעירה. התגובה האקסותרמית משחררת אנרגיה כימית, המתועלת במנוע לעבודה וחום. HCCI משלב מאפיינים של מנוע דיזל ושל מנוע בנזין. בדומה למנוע בנזין, האוויר נכנס במהלך פעימת היניקה והדלק נכנס יחד איתו או במהלך פעימת הדחיסה, ויחדיו הם יוצרים תערובת הומוגנית; בדומה למנוע דיזל, ההצתה נגרמת כתוצאה מהגעת התערובת לנקודת ההצתה העצמית של הדלק. HCCI פועל למעשה לפי מחזור אוטו (Otto cycle), כלומר הוספת חום בנפח קבוע. בקרת התהליך מורכבת, ודורשת הבנה פיזיקלית של תהליך ההצתה. בעוד במנוע בנזין תזמון ההצתה נקבע לפי תזמון הפעלת המצת, ובמנוע דיזל תזמון ההצתה נקבע לפי תזמון הזרקת הדלק, אך במנוע HCCI אין אף לא אחד משני הכלים הללו. לכן התהליך דורש יכולת לתזמן את ההצתה בדרכים אחרות. נצילות תרמודינמית גבוהה בדומה למנוע דיזל. רמות זיהום נמוכות של תחמוצות חנקן (NOx) ללא שימוש בממיר קטליטי ושל חומר חלקיקי. התערובת ההומוגנית גורמת בעירה נקייה יותר. ביחס למנוע בנזין, טמפרטורת הבעירה נמוכה יותר, מה שמפחית היווצרות של NOx. מנוע HCCI מסוגל לעבוד עם דלקים שונים, כולל דלקים חלופיים. למנוע HCCI אין הפסדי מצערת, מה שמשפר את הנצילות. החיסרון הבולט הוא הקושי לתזמן את ההצתה. חיסרון זה הוא המכשול המרכזי להפיכתו של מנוע HCCI למסחרי. הנעה קרה - מפני שהצתה עצמית דורשת טמפרטורה גבוהה יחסית, וכאשר מניעים את המנוע הוא עדיין קר, יש קושי לגרום להצתה עצמית. קצב שחרור חום ועליית לחץ גבוהים, מה שעלול להביא לפגיעה מכנית במנוע. טווח פעולה מוגבל - גבולות בעירה מגבילים את עבודת המנוע בעומסים נמוכים, ועבודה בעומסים גבוהים מוגבלת על ידי הלחץ הגבוה המתפתח בצילינדר. פליטה גבוהה יחסית למנוע בנזין של פחמן חד-חמצני ושל פחמימנים - הודות לשריפה המהירה בתהליך HCCI תהליך השריפה לא מושלם, מה שמשאיר פחמימנים שלא נשרפו ופחמן חד-חמצני שלא התחמצן לגמרי.
ז'אן אנרי-רובר

ז'אן אנרי-רובר (בצרפתית: Jeanne Henri-Robert; ‏1893, פריז – 1983, פריז) הייתה אשתו של ראש ממשלת צרפת פול רנו וחסידת אומות העולם מצרפת. אנרי-רובר הייתה בתו של ההיסטוריון ועורך הדין הצרפתי אנרי-רובר (אנ'). בשנת 1912 נישאה לפול רנו ולשניים נולדה בת, קולט רנו (1914–2010). בשנת 1942 פעלה אנרי-רובר להצלתה של פעילת המחתרת היהודייה ז'יזל גונס-בואה (Gisèle Gonse-Boas). גונס-בואס נותרה בפריז לאחר עזיבת משפחתה ולמדה סיעוד ועבודה סוציאלית. במהלך גירוש היהודים מפריז ביולי 1942 התנדבה גונס-בואס לסייע למשפחות יהודיות שהוחזקו באצטדיון החורף בפריז. היא נעצרה בסוף 1942 אך שוחררה והצטרפה לרשת מחתרת שפעלה במסגרת תנועת ההתנגדות הצרפתית וסייעה להעביר ילדים יהודים נרדפים לבתי מחסה ולמשפחות אומנה בצפון צרפת. היא נעצרה שנית, נחקרה בעינויים ונשלחה למעצר במחנה הריכוז דראנסי. בדצמבר 1943 הועלתה על רכבת גירוש לאושוויץ אך קפצה מהרכבת כשזו עדיין הייתה בתחום צרפת. פצועה וחבולה, חזרה גונס-בואז לפריז. שם פגשה מכר שהביאה לאנרי-רובר. אנרי-רובר הציעה לגונס-בואס מסתור בביתה ברחוב פובור סנט-אונורה (אנ') ברובע השמיני של פריז, וזאת תוך סיכון חייה שלה עצמה, בתור מסייעת לאשת מחתרת. בדצמבר 1943 העבירה אנרי-רובר את גונס-בואס לסנט מקסים (אנ') שבדרום צרפת, אך גונס-בואס חלתה והיה עליה לשוב לפריז. אנרי-רובר דאגה להשיג לה טיפול רפואי במרפאה פרטית ושיכנה אותה בביתה. ב-15 במאי 1944 הגיעו גרמנים לעצור את השתיים. גונס-בואס הצליחה להימלט אך אנרי-רובר נעצרה והוחזקה במחנה הריכוז ויטל. פרק זה לוקה בחסר. אנא תרמו לוויקיפדיה והשלימו אותו. בשנת 2007 הוכרה אנרי-רובר על ידי יד ושם בתור חסידת אומות העולם. מדיה וקבצים בנושא ז'אן אנרי-רובר בוויקישיתוף פעילותה של אנרי-רובר להצלת יהודים, באתר יד ושם (באנגלית) על גיזל גונס-בואס באתר המוקדש לצרפתים חסידי אומות העולם וללוחמי מחתרת צרפתיים בתקופת השואה (בצרפתית) ערך זה הוא קצרמר בנושא השואה ובנושא צרפתים. אתם מוזמנים לתרום לוויקיפדיה ולהרחיב אותו.
אריק פינטו

ארי (אריק) פינטו (נולד ב-22 בדצמבר 1961) הוא מנהל ישראלי, יו"ר דירקטוריון אברא טכנולוגיות מידע. כיהן כמנכ"ל בנק הפועלים בשנים 2016–2019. פינטו נולד במרוקו, עלה לארץ עם משפחתו בשנת 1964 ולמד והתחנך בכפר הנוער בן שמן שם קיבל את תעודת הבגרות. בגיל שנה חלה בפוליו וכתוצאה ממחלתו נותר משותק בשתי רגליו. פינטו התייתם מאמו בגיל 5 ומאביו בגיל 12. בשנת 1978 קיבל את אות המתנדב הצעיר מנשיא המדינה יצחק נבון, במסגרת שנת הילד הבינלאומית. בעל תעודת מאמן מוסמך בכדורסל ממכון וינגייט. בשנת 2007 מונה למאמן נבחרת ישראל בכדורסל בכיסאות גלגלים במקביל לעבודתו בבנק הפועלים, אותה החל בשנת 1980. בשנת 2008 התחרתה נבחרת הכדורסל, בהובלתו של פינטו, במשחקים הפאראלימפיים בבייג'ינג שם סיימה במקום השישי בעולם. הישג זה זיכה את פינטו בתואר "מאמן העשור" בקטגוריה הפראלימפית, כפי שנקבע על ידי משרד התרבות והספורט במסגרת חגיגות שנת ה-60 למדינת ישראל. בדצמבר 2020 מונה ליושב ראש המועצה הלאומית לספורט. פינטו הוא בעל תואר ראשון במנהל עסקים ממכללת ניו אינגלנד ותואר שני במינהל ציבורי מאוניברסיטת קלארק. שימש כחבר הנהלת בנק הפועלים שש שנים לפני שמונה לתפקיד המנכ"ל. בין תפקידיו האחרונים שימש כממלא מקום למנכ״ל, כממונה על החטיבה הקמעונאית וכ-COO האחראי על האסטרטגיה משאבים ותפעול. במהלך כהונתו כמנכ"ל בנק הפועלים ביסס את מעמדו של הבנק כמוסד הפיננסי המוביל בישראל. באפריל 2019 הודיע פינטו כי לא יאריך את חוזה העסקתו בבנק הפועלים ויסיים את תפקידו כמנכ"ל בסוף השנה. ב-1 באוקטובר החליף אותו דב קוטלר. בינואר 2020 הוא מונה לדירקטור בחברה ציבורית "בבילון", הקרויה כיום "אברא טכנולוגיות מידע". פינטו הוא גם יו"ר דירקטוריון הילטופ, קרן השקעות במטבעות דיגיטליים. באוגוסט 2023 נבחר לדירקטוריון בנק דיסקונט. פינטו נשוי לרונית ולהם שני בנים. מדיה וקבצים בנושא אריק פינטו בוויקישיתוף אריק פינטו, ברשת החברתית LinkedIn גולן חזני, כלכליסט, מנכ"ל בנק הפועלים הבא - אריק פינטו, כיום מ"מ המנכ"ל, באתר ynet, 24 במאי 2016 מיכאל רוכוורגר, מנכ"ל בנק הפועלים הבא: אריק פינטו, באתר TheMarker‏, 24 במאי 2016 יוסי הטוני, "ישראל איננה מדינה מונגשת ואסור להשלים עם זה", "אנשים ומחשבים", 20 במרץ 2017 מנכ"ל בנק הפועלים, אריק פינטו, הודיע על סיום תפקידו, באתר ynet, 15 באפריל 2019 TheMarker, התפקיד החדש: אריק פינטו מונה ליו"ר בבילון, באתר TheMarker‏, 9 בינואר 2020 עירית אבישר, ייבחר גם ליו"ר? אריק פינטו נבחר לדירקטוריון בנק דיסקונט, באתר כלכליסט, 16 באוגוסט 2023
Toonami

Toonami (בתרגום חופשי: "גל של אנימה", ובתעתיק לעברית: "טונאמי") הייתה רצועת שידור בCartoon Network וKids' WB כיום משדרת בשבת בערב בAdult Swim, בבעלות חברת טרנר וחטיבה של טיים וורנר. שעות השידור הן בין 00:00 ל-3:00 לפי שעון ארצות הברית. הרצועה נוצרה על ידי Williams Street Studios שגם היא חטיבה של חברת טרנר. שגם פיתחה רצועת שידור נוספת -Miguzi. אינויאשה אסטרו-בוי אלכימאי המתכת בובובו-בו בו-בובו בליץ' האנטר X האנטר הלסינג דרגון בול דרגון בול זי דרגון בול GT נארוטו נארוטו שיפודן נאון ג'נסיס אוונגליון וואן פיס קוד גיאס סמוראי צ'מפלו קאובוי ביבופ טוריקו מתקפת הטיטאנים הרוח שבמעטפת אומנות החרב אונליין שבעת הסמוראים פוקימון יוגי-הו סיילור מון מדיה וקבצים בנושא Toonami בוויקישיתוף אתר האינטרנט הרשמי של Toonami אתר האינטרנט הרשמי של Toonami Toonami, ברשת החברתית פייסבוק Toonami, ברשת החברתית אינסטגרם
נסראניה

נסראניה (בערבית: النصرانیة, תעתיק מדויק: אלנצראניה) הוא כפר בקטר הממוקם במחוז א-שחאנייה, ולפני כן מוקם במחוז א-ריאן. נסראניה נקראה על שמה של באר מקומית. מכיוון שהבאר נבנתה על קרקע סלעית וקשה, המקומיים נאלצו לחפור עמוק מתחת לפני השטח על מנת להגיע אל המים. כאשר חפירת הבאר הסתיימה והבאר תפקדה כראוי, הדבר תואר כניצחון והמקומיים החליטו לקרוא לבאר "נסראניה", על שם דת הנצרות, באילוזיה לניצחון האסלאם על הנצרות כדת השלטת בחצי האי ערב. נסראניה תוארה ב"גאזט של המפרץ הפרסי" שנכתב בשנת 1908, בתיאור נכתב כי היא נמצאת "11 מיילים מדרום לדוחט פיישאח' ו-16 מיילים מערבה מהחוף". בנוסף לכך, בגאזט נכתב כי קיימת באר בעומק 25 פאתום ובה מים טובים. להלן גרף התפתחות האוכלוסייה ביישוב: מפקד האוכלוסין ב-2010 GIS Portal, משרד המחוזות והסביבה הקטרי ג. לורימר,Gazetteer of the Persian Gulf. Vol. II. Geographical and Statistical. J G Lorimer. 1908, הגאזט של המפרץ הפרסי, 1908 אתר מפקדי אוכלוסין קטרי מפקד האוכלוסין ב-2004 מפקד האוכלוסין ב-1986 מפקד האוכלוסין ב-1997 אתר ממשלתי קטרי פירוט מפקד האוכלוסין ב-2010
ההודעה

ההודעה (במקור: The Message) הוא סיפור מדע בדיוני קצר מאת אייזק אסימוב. הסיפור הופיע לראשונה בגיליון פברואר 1956 של The Magazine of Fantasy and Science Fiction. הסיפור תורגם לעברית בשנת 1976 בספר גדול ורחב הוא העולם תחת השם השדר ושוב בכתבי אייזק אסימוב חלק 1 בשנת 2009. הסיפור מביא הסבר בדיוני לתופעה של אנשים הכותבים על קירות במקומות ציבוריים את שמם ואת זה שהם "היו שם". הסיפור קצר מאוד, ואורכו פחות משני עמודים. הסיפור מתחיל בתיאור של שלושה חיילים שנפגשים ומעלים זיכרונות מזמן המלחמה. בין השאר הם מדברים גם על התעלומה רבת השנים. ג'ורג' קילרוי, היסטוריון בן המאה ה-30, נוסע בזמן למאה העשרים כדי לחקור את חייהם של חייל הרגלים במלחמת העולם השנייה. הוא מגיע לצפון אפריקה כשהחיילים עולים ליבשת דרך חוף אוראן, ולפני שהוא עוזב הוא משאיר את חותמו על קיר של צריף - "ג'ורג' קילרוי היה כאן" - משפט המתכתב עם כתובות הגרפיטי 'קילרוי היה כאן' שנהגו להשאיר חיילים אמריקאים בימי המלחמה.
בעיה גרפומוטורית

בעיה גרפומוטורית היא בעיה מוטורית תפקודית שמקשה על יכולת הכתיבה. הבעיה יכולה לנבוע מסיבות שונות. בין הסיבות ניתן למנות את הקושי בשילוב בין כמה פעולות הנעשות בו-זמנית, ובמקרה זה עיבוד המידע, הזזת היד, התבוננות בנעשה ועוד. סיבה אחרת יכולה להיות הרגל לאחוז בעיפרון בצורה המקשה על הכתיבה. יש מקרים בהם מיוחסת הבעיה למקור פסיכולוגי. הבעיה מלווה לעיתים קרובות בכשלים נוספים במוטוריקה העדינה. כמו כן, משפיעה הבעיה על תפקודים קוגניטיביים, ויכולה להפריע למהלך החשיבה בעת מבחנים, למשל. אפשר לזהות בעיה גרפומוטורית על ידי אבחון דידקטי ואבחון ריפוי בעיסוק. טיפול בלקות זו ייעשה בדרך כלל על ידי ריפוי בעיסוק. דיסגרפיה תיאום עין-יד לקות למידה לא מילולית ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קוניור השמש

קוניור השמש (שם מדעי: Aratinga solstitialis) הוא מין עוף ממשפחת התוכיים החי ביערות הגשם הטרופיים של אמריקה הדרומית והמרכזית. בית הגידול הטבעי שלו הוא ביערות גשם על גדות נהרות בעיקר ברוריימה שבברזיל, סורינאם, גינאה הצרפתית וגיאנה. נצפה גם בוונצואלה ובבוליביה. קוניור השמש מגיע לאורך 30 ס"מ ולמשקל 110 גרם בממוצע. תוחלת חייו בשבי היא כ-15–30 שנה. הזכר והנקבה דומים בגודל ובמראה וניתן להבדיל ביניהם באמצעות בדיקת דם. הם בעלי פנים כתומות עזות עם נוצות גוף צהובות, מקור שחור וכנפיים ונוצות זנב ירוקות עם חלק כחול באמצעם. בטבע קל מאוד להחליף בינו לבין תוכים אחרים מסוגו כ-Aratinga jandaya ו-Aratinga maculata, אך בעל נוצות לא מנוקדות על הכנפיים. הוא דומה שטחית גם לקוניור זהוב. לתוכים הצעירים ישנן נוצות ירוקות בעיקר, וחזה כתום רווי. צבעי המינים בשבי יכולים להיות גם בצבעי צהוב, כתום ואדום על ראשם וגבם. קוניור השמש מגיע לבגרות בגיל שנה וחצי. לפני ההזדווגות הזכר והנקבה יטפחו ויאכילו אחד את השני. ההזדווגות נמשכת עד שלוש דקות. לפני ההטלה בטנה של הנקבה גדלה בצורה ניכרת. בהטלה ממוצעת מטילה הנקבה בין 4 ל-5 ביצים. הדגירה נמשכת כ-24 ימים, ובמהלכם מאכיל הזכר את הנקבה ומגן על הקן מפני טורפים. הקוניורים מעדיפים תאי הטלה לחים וחשוכים, בעצים חלולים בגודל הוא 30 ס"מ על 30 ס"מ עם גובה של 40 ס"מ לערך. הקוניור הוא תוכי שובב, סקרן, עליז ואקטיבי. הוא נקשר בקלות לבעליו. אוהב ליטופים ומשחקים. בהגיעם לבגרות הם הופכים רעשנים. בין הזכרים לנקבות ישנם הבדלים התנהגותיים. הנקבות יתחברו בדרך כלל לבעלים ממין זכר והזכרים יתחברו לבעלים ממין נקבה. בנוסף, הזכרים תוקפניים יותר כלפי זרים, בדרך כלל, והרבה יותר מגוננים מהנקבות. תוכיי קוניור השמש אינם מדברים. קוניור השמש חי בלהקות, כל להקה מונה בין 4 ל-35 פרטים. בעונת הרבייה הם מתפצלים לזוגות. לרוב, הקוניורים אינם נצפים על פני הקרקע והם מעדיפים לשהות על עצים גבוהים הרחק מטורפיהם. מצב השימור של קוניור זה מוגדר בסכנת הכחדה עקב כריתת יערות הגשם והמסחר הגדל והולך בו כחיית מחמד. הצייד של תוכי זה אסור על-פי חוק באזורים בהם הוא חי. קוניור השמש ניזון מזרעים, פירות שונים - בעיקר מסברס, עלים קטנים, ניצני פרחים, צוף וחרקים. בעונת הרבייה צורך יותר חלבון. מדיה וקבצים בנושא קוניור השמש בוויקישיתוף קוניור השמש, באתר ITIS (באנגלית) קוניור השמש, באתר NCBI (באנגלית) קוניור השמש, באתר Animal Diversity Web (באנגלית) קוניור השמש, בבסיס הנתונים ARKive (באנגלית) קוניור השמש, באתר האנציקלופדיה של החיים (באנגלית) קוניור השמש, באתר GBIF (באנגלית) קוניור השמש באתר הרשימה האדומה של IUCN